นักเรียนสนใจหันมาเรียนสายอาชีพเพิ่มมากขึ้น ส่วนหนึ่งมาจากเหตุผลเรียนจบแล้วมีงานทำ
เลขาธิการคณะกรรมการการอาชีวศึกษา เปิดเผย นักเรียนสนใจหันมาเรียนสายอาชีพเพิ่มมากขึ้น ส่วนหนึ่งมาจากเหตุผลเรียนจบแล้วมีงานทำเชื่อมั่นการเพิ่มสัดส่วนร้อยละ 50 ทำได้ไม่ยากนายสุเทพ ชิตยวงษ์ เลขาธิการคณะกรรมการการอาชีวศึกษา(กอศ.) เปิดเผยว่า การรับนักศึกษาของสถานศึกษาสังกัดสำนักงานคณะกรรมการการอาชีวศึกษา(สอศ.) ได้ดำเนินการตามนโยบายรัฐบาลในการเพิ่มผู้เรียนอาชีวศึกษาโดยได้ประกาศไปยังวิทยาลัยในสังกัดทุกแห่งให้ดำเนินการรับนักเรียน นักศึกษา โดยเพิ่มเป้าหมายจำนวนผู้เรียนอาชีวศึกษาต่อสายสามัญจากร้อยละ 40 เป็นร้อยละ 45 ซึ่งขณะนี้ สอศ.มีผู้เรียนอยู่ในระบบประมาณ 1,100,000 คน แต่ปีการศึกษานี้จะมีเด็กจบออกไปประมาณ 280,000 คน เพราะฉะนั้นในภาพรวมปีการศึกษา 2562 จะต้องรับนักศึกษาใหม่ไม่ต่ำกว่า 300,000 คน เพื่อให้ได้ผู้เรียนตามเป้าหมาย ทั้งนี้ได้มอบนโยบายผู้บริหารสถานศึกษาเรียบร้อยแล้ว และขณะนี้สถานศึกษาสังกัด สอศ.ได้เริ่มเปิดรับสมัครและมีการมอบตัวเป็นระยะแล้ว ซึ่งมีเด็กสนใจมาสมัครเรียนพอสมควรเพราะฉะนั้นจึงมีความมั่นใจว่าแนวโน้มจะรับนักเรียนได้ไม่ต่ำกว่าเป้าหมายที่วางไว้ ซึ่งคาดว่าสาเหตุส่วนหนึ่งที่นักเรียนสนใจมาเรียนสายอาชีพเพราะความเชื่อมั่นว่า เมื่อจบแล้วจะไม่ตกงานเลขาธิการคณะกรรมการการอาชีวศึกษา กล่าวอีกว่า ทั้งนี้เชื่อมั่นว่าด้วยแรงจูงใจ ต่างๆ จะทำให้สามารถเพิ่มผู้เรียนอาชีวศึกษาได้อย่างแน่นอนที่สำคัญตามแผนยุทธศาสตร์ชาติ 15 ปี ที่กำหนดให้เพิ่มผู้เรียนอาชีวศึกษาต่อสายสามัญให้ได้ 50:50 นั้น ตอนนี้ใช้เวลาเพียง 1 ปี สามารถทำได้ถึงร้อยละ 45 เพราะฉะนั้นตามเป้าหมายร้อยละ 50 ก็ไม่น่าจะยาก